safouaneb/arywiki huggingface dataset:
الطريق الوطنية نمرة 16 (لمغريب)

الطريق لوطنية نمرة 16 اولا اولا طريق الساحل دلمتوسط هي طريق وطنية فلمغريب الطول ديالها واصل لـ506 كيلوميتر وكاتربط ما بين طنجة فجهة طنجة تطوان الحسيمة و السعيدية فجهة الشرق. وهاد الطريق عندها دور مهم بزاف حيتاش كاتكونيكطي الطريق اللي فلواجهة ديال لبحر لبيض لمتوسط. من اهم لمدون اللي كادوز منها هاد الطريق: لفنيدق، لمضيق، تطوان، اجدير والناظور. الطريق كادوز من. طنجة تطوان الحسيمة. طنجة - لقصر الصغير - لفنيدق - لمضيق - تطوان - واد لاو - اجدير - الحسيمة. الشرق. تازاغين - ايشمرارن - الناظور - راس لما - السعيدية.
الطريق الوطنية نمرة 17 (لمغريب)

الطريق لوطنية نمرة 17 اولا هي طريق وطنية فلمغريب الطول ديالها واصل لـ2877 كيلوميتر وكاتربط ما بين السعيدية فجهة الشرق ولݣويرة فجهة الداخلة وادي الذهب. والطريق كاتكونيكطي بزاف دلمدون دلجانوب الشرقي ولاقاليم الصحراوية واللي منها: احفير، وجدة، الراشيدية، ارفود، زاݣورة، طاطا، السمارة، ݣلتة زمور وبير ݣندوز. الطريق كادوز من. جهة الشرق. السعيدية - احفير - بني درار - وجدة - سيدي موسى لمهاية - عين بني مطهر - تيندرارة - بوعرفة - عين الشعير - بوعنان. درعة تافيلالت. بودنيب - اوفوس - ارفود - الريصاني - النيف - تازارين - زاݣورة. سوس ماسة. فم زݣيد - تيسينت - طاطا - اقا - تيزوين - فم الحصن. ݣلميم واد نون. اسا - الزاݣ - لمحبس. العيون الساقية الحمراء. جديرية - السمارة - بوݣراع - ݣلتة زمور. الداخلة وادي الذهب. ميجّيك - اݣونيت - تيشلا - بير ݣندوز - لݣويرة. التفروعات. هاد الطريق عندها بزاف ديال التفروعات:
الطريق الوطنية نمرة 19 (لمغريب)

الطريق لوطنية نمرة 19 اولا هي طريق وطنية فلمغريب الطول ديالها واصل لـ394 كيلوميتر وكاتربط ما بين الناظور وتيندرارة فجهة الشرق. والطريق كاتدوز من حاسي بركان وتاوريرت. الطريق كادوز من. جهة الشرق. الناظور - حاسي بركان - ملج لويدان - تاوريرت - سيدي علي بلقاسم - دبدو - معطاركة - تيندرارة.
إنزال لحسيمة

انزال لحسيمة (ب ) كان اول انزال بحري و جوي ف التاريخ لعسكري ف لعالم. كانت قامت بيه سپانيا (و ب الضبط لحوكومة د پريمو دي ريبيرا) ف 8 شتنبر 1925، و عاوناتها فيه فرانسا و بريطانيا (اللي عطات دعم لوجيستيكي ل لعملية من لقاعدة ديالها ف جبل الطّرّ) و زيد عليه السلطان د لمغريب مولاي يوسف اللي كان ضد لمقاومة د الريف. هاد لانزال كان لهدف ديالو يسالي ب مرّة مع لحرب د الريف و معا لجمهورية د الريف لّي كان اسسها محمد بن عبد الكريم الخطابي. لانزال كان موبيليزا 13 الف عسكري سپانيولي و 24 طنݣ و 160 طيارة حربية. لجينيرال سّپانيولي سانخورخو هو لّي كان كايقود لعمليات و هو لّي خلّا السمية ديالو ل مدينة لحسيمة لّي كانت كاتّسما بيا سانخورخو و بقات محافضة على هاد السّمية تال لستيقلال د لمغريب.
روتيني ليومي

روتيني ليومي (كلمة روتين ف بزّاف د لّوغات كاتعني لحاجة ولا لحوايج لّي كايتعاودو ب نفس الشكل) هي السمية لّي كاتعطا ف لبلدان د شمال افريقيا و الشرق لاوسط ل واحد النوع د لمحتوى كاين ف يوتيوب و لّي لغالبية ديال ليوتوبرز لّي كايديروه كايكونو نسا و كايصوروه من ديورهوم و كايكون فيه تصوير د لانشطة ديالهوم د كل يوم بحال شغالات الدار و الطياب و التّقضية ولا كايكونو فيه نصائح ولا توصيات على لمسائل لمنزلية و لحياة ليومية (ف اللباس، الصحة، التغدية… ). الربح لمالي لّي كايعطي هاد لمحتوى ل مّاليه، و زيد عليه نسب لمشاهدة لكبيرة ديالو و لمشاكيل و لاشكاليات اللي كايطرحها على مستوى قضايا بحال الصورة د لمرا، لحرية لفردية و لحرية د لمحتوى ف لانتيرنيت، خلاتو يكون موضوع نقاش عمومي ف بزاف د لبلدان بحال لمغريب. هاد النوع د لمحتوى كاين، من بين لمنتقدين ديالو، لّي كايشوف بلي كايطرح موشكيل اخلاقي و كايصنفو محتوى جنساني ولا تافه و حتّا دعارة مخبّية و كايعتابر بلي خاصّو يتحارب و يتعاقبو مّاليه. ف الجيهة لخرة، لمدافعين على لبقاء ديال هاد لمحتوى كايعتابرو بلي كايدخل ف باب لحرية لفردية و حرية التعبير.
جان جوني

جان جوني (ب لفرانساوية: Jean Genet) (خلاق ف 19 دجنبر 1910 ف باريز - توفا ف 15 ابريل 1986 ف باريز) كاتب فرانساوي متخصص ف الرواية و الشعر و لمسرح. كان عندو رتباط كبير ب لعالم لعربي، ب لقضية لفلسطينية و ب لمغريب لّي دوز فيه بزاف و ختار يتدفن فيه ف مدينة لعرايش. لكتابة ديالو كانت كاتقيس لمواضيع د لجنسانية و لمتلية زيادة على لقضايا لانسانية لكبيرة و كايتميز لاسلوب ديالو ب شاعرية كبيرة. جوني كان مثقف ملتازم ب لقضايا لعالمية لكبيرة و كان حاضر ف لارض ف بزّاف ديال لازمات بحال لغزو لاسرائيلي ل لبنان و التضاهرات ضدّ لعنصرية ف فرانسا.
عقدة (أدب)

لعقدة، ف الرواية ب شكل خاص، و ف اعمال ابداعية اخرا، لّي فيها بنية ديال لحكي، بحال لمسرح و سّينيما، هي تلخيص ل لحكاية ب شكل كايبين النقطة (ولا النقط) اللي فيهوم لمشاكيل ولا لاحدات لكبيرة و كيفاش الشخصيات غادي يحلّوها ولا يسيرو ب الرواية ل النهاية ديالها. مفهوم العقدة عرف تطور كبير ف النقد الادبي، و مرتابط بزّاف ب لمفهوم د الحبكة، لّي كايتسما ب لفرانساوية Intrigue، و لّي هي نّيت جاية من الطاليانية Intrigo، اللي كاتعني "شي حاجة مفشكلة ولا مخبّلة. غير هوما هاد جوج مفاهيم، لعقدة و لحبكة، تطورو ف النظريات الادبية بشكل اللي خلا لحبكة كاتفوت التعريف د لعقدة ب الزيادة د البنية و الهيكلة ديال لعمل لابداعي و الطريقة اللي كايتفاعلو بيها الشخصيات و الاحدات باش تتحلّ لعقدة.
الطريق الوطنية نمرة 21 (لمغريب)

الطريق لوطنية نمرة 21 اولا هي طريق وطنية فلمغريب الطول ديالها واصل لـ161 كيلوميتر وكاتربط ما بين سيدي ايفني واسا فجهة ݣلميم واد نون. من اهم لمدون اللي كادوز منها هاد الطريق: ايمي نفاست، ݣلميم وفاسك. الطريق كادوز من. ݣلميم واد نون. سيدي ايفني - ايمي نفاست - ݣلميم - فاسك - اسا
الطريق الوطنية نمرة 23 (لمغريب)

الطريق لوطنية نمرة 23 اولا هي طريق وطنية فلمغريب الطول ديالها واصل لـ405 كيلوميتر وكاتربط ما بين بوزنيقة فجهة الدار البيضاء سطات و وارزازات فجهة درعة تافيلالت. من اهم لمدون اللي كادوز منها هاد الطريق: بنسليمان، لݣارة، بن احمد، لبروج ودمنات. الطريق كادوز من. الدار البيضاء سطات. بوزنيقة - بنسليمان - ولاد يحيى لوطا - لݣارة - سيدي عبدالكريم - عين الضربان لحلاف - سيدي حجاج - بن احمد - ولاد فارس - لبروج. مراكش اسفي. ولاد مسبل - لعامرية - الرافعية - ولاد بوعلي الواد. بني ملال خنيفرة. بزو - بني حسان - فم الجمعة - تانانت - دمنات - ايت تامليل. درعة تافيلالت. غسات - وارزازات.
عبد العزيز العبدي

عبد العزيز العبدي (خلاق ف وزان ف 1 نونبر 1969)، كاتب و اعلامي مغريبي. العبدي كايكتب ف صنف الرواية و القصة القصيرة ب اللوغة لعربية و كانت عندو تجارب اعلامية ف مواقع مغربية و محتويات صحفية (كرونيكات ساخرة) ف ليوتيوب. العبدي كايتميز ب الطريقة د النشر ديالو و اللي كاتمّ ب شكل ذاتي عبر البوسطة و ف شبكات التواصل لجتيماعي. حياتو. عبد العزيز العبدي ولد مدينة وزان. من بعد ما شد الباك ديالو ف 1987 ف الشعبة د ليكونومي كمل الدراسة الجامعية ديالة ف لمجال د لقتيصاد لقياسي (ليكونوميتري) اللي خدا فيه شهادة الليسونس. خدم مدة ف القطاع البنكي و من بعد ف شركة د الرخام ف سلا و هو حاليا خدام ب شكل مستقل ف لمجال د اشغال لبني و التركيب. العبدي سبقليه كان ناشط ف لجمعية لمغريبية د حقوق لانسان ف 1994. لهتيمام ديالو ب لادب و لكتابة خلاه يعاود لباك ف شعبة ادبية ف 1999.
يوشيهيدي سوݣا

يوشيهيدي سوݣا (菅 義偉، "Suga Yoshihide"، تولد ف 6 دجنبر 1948) سياسي جاپوني، رئيس لحزب ليبرالي ديموقراطي، و رئيس لووزارا 99 ديال جاپون من 16 شتنبر 2020 تال 4 اكتوبر 2021.
لحزب ليبرالي ديموقراطي جاپوني

لحزب ليبرالي ديموقراطي جاپوني (بجاپونية: 自由民主党 "جيومينشوتو") هو حزب سياسي قومي وسط يميني محافظ، تاسس ف 15 نونبر 1955، كايتعتابر اكبر حزب فجاپون، بحيث تولى سلطة تنفيذية من عام 1955 تال 1993 ومن 2009 تال دابا. فعام 2019 وصل عدد لاعضاء ديالو ل1، 086، 298 (مليون وتمنميات الف ومياتين وتمنية وتسعين). كايتراس لحزب دابا يوشيهيدي سوݣا لي كراس حتى لحكومة، ولامين لعام ديالو هو طوتشيهيرو نيكاي.
كوپاݣ

كوپاݣ تارودانت (ختيصار ل سّمية ديالها ب لفرانساوية Coopérative Agricole de Taroudant) و اللي معروفة كْتر ب السمية التجارية ديالها كوپاݣ COPAG هي تعاونية فلاحية مغريبية كاتعتابر من اكبر المنتجين الفلاحيين و من اكبر الفاعلين ف الصناعات الغدائية ف المغريب. المقر ديالها كاين ف تارودانت و عندها نشاط ف لمغريب كامل. هي من بين اكبر 40 مقاولة ف المغريب. التعاونية بدات ف 1987 و كانو المؤسسين ديالها توفيق الحاج احمد و مولاي احمد الولتيتي. كانت ف البدية ديالها فيها غير 21 فلاح و كبرات باش تجمع حاليا اكتر من 14 الف فلاح و منتج فلاحي.
ليستة ديال لبلدان علا حساب لميساحة

ليستة ديال لبلدان علا حساب لميساحة هي ليستة ديال لبلدان علا حساب لكبر ديالها من ناحية لمساحة من لكبيرة تال صّغيرة.
الطريق الوطنية نمرة 25 (لمغريب)

الطريق لوطنية نمرة 25 اولا هي طريق وطنية فلمغريب الطول ديالها واصل لـ362 كيلوميتر وكاتربط ما بين الرباط فجهة الرباط سلا القنيطرة و دمنات فجهة بني ملال خنيفرة. من اهم لمدون اللي كادوز منها هاد الطريق: الرماني، الزحيليݣة، واد زم، لفقيه بنصالح وازيلال. الطريق كادوز من. الرباط سلا القنيطرة. الرباط - سيدي يحيى زعير - عين لعودة - براشوة - الرماني - الزحيليݣة. بني ملال خنيفرة. ولاد فتاتة - ولاد بوغادي - ايت عمار - واد زم - عين قيشر - لفقيه بنصالح - ولاد زمام - ولاد مراح - سوق سبت ولاد النمة - افورار - بين لويدان - ازيلال - تامدا نومرسيد - ايت تاݣلا - دمنات.
الطريق الوطنية نمرة 27 (لمغريب)

الطريق لوطنية نمرة 27 اولا هي طريق وطنية فلمغريب الطول ديالها واصل لـ141 كيلوميتر وكاتربط ما بين مولاي بوسلهام فجهة الرباط سلا القنيطرة و مكناس فجهة فاس مكناس. من اهم لمدون اللي كادوز منها هاد الطريق: سوق لاربع، مشرع بلقصيري وسيدي قاسم. الطريق كادوز من. الرباط سلا القنيطرة. مولاي بوسلهام - سوق لاربع - مشرع بلقصيري - لحوافات - مساعدة - سيدي قاسم. فاس مكناس. عين كرمة - واد الرمان - مكناس.
الطريق الوطنية نمرة 29 (لمغريب)

الطريق لوطنية نمرة 29 اولا هي طريق وطنية فلمغريب الطول ديالها واصل لـ552 كيلوميتر وكاتربط ما بين كسيطة (الحسيمة) فجهة طنجة تطوان الحسيمة و الزحيليݣة فجهة الرباط سلا القنيطرة. من اهم لمدون اللي كادوز منها هاد الطريق: تازة، ايموزار مرموشة، زايدة، خنيفرة واݣلموس. الطريق كادوز من. طنجة تطوان الحسيمة. ازلاف - كسيطة (الحسيمة). فاس مكناس. سيدي علي بوركبة - تيزي واسلي - اكنول - مكناسة الشرقية - تازة - مغراوة - بويبلان - ايموزار مرموشة. درعة تافيلالت. ايت بنيعقوب - زايدة - بوميا. بني ملال خنيفرة. سيدي يحيى اوسعد - تيغسالين - خنيفرة - اݣلموس - مولاي بوعزة. الرباط سلا القنيطرة. الزحيليݣة.
أنور لجندي

انور لجندي (تزاد ف 1961 ف الرباط - توفا ف 15 شتنبر 2020)، هو ممثيل مغريبي، وولد لممثل محمد حسن الجندي ولفنانة فاطمة بنمزيان.
ليستة د مواقع مصنفة ك تراث عالمي من عند يونيسكو فشمال إفريقيا وشرق لأوسط

هادي ليستا د مواقع مصنفة ك تراث عالمي من طرف يونيسكو فشمال افريقيا وشرق لاوسط. ليستا. † مهددة
كحة

لكحبة اولا سعلة ولا لكحة (ب نّݣليزية Cough، ب لفرانساوية Toux) هي لخروج علا غفلة ديال لهوا من لحلق ب هاداف طرد لاجسام و لميكروبات و زوايد خرة لي تقد تكون ناتجة علا لكسدة براسها بحال لخنونة (ب نّݣليزية Mucus).
شاروخان

شاروخان، و سميتو كاتكتب ب لاوردو شاه روخ خان (خلاق ف 2 نونبر 1965 ف ديلهي - لهند)، ممتل و منتج د سّينيما هيندي. هو من اكبر و اشهر لممتلين ف تاريخ السينيما لهندية. حياتو. شاروخان مسلم و كبر ف عائيلة من الطبقة لمتوسطة ف لعاصمة د لهند. قرا لقتيصاد و التواصل ف الجامعة و فيها بدا كايلعب ف فراقي د لمسرح. بدا التمتيل ف مسلسلات د التلفزة و بان فيهوم، الشي اللي خلا منتجين ف بومباي (لعاصمة د السينما ف لهند) يعيطوليه باش يلعب افلام ف السينيما. اول فيلم لعب فيه كان ديڤانا ف 1992 اللي حقق نجاح كبير و خدا بيه جائزة احسن ممتل طالع. ف ظرف عوام قليلة، قدر شاروخان يولي اكبر نجم ف بوليود و وصلات الشهرة ديالو ل بلدان اخرا ف لعالم و ب الدات ف الدول لعربية. لادوار اللولة ديالو كانت مختالفة على لادوار اللي تعرف بيها من بعد: كان كايلعب بزاف ادوار ديال لبطل لخايب/الشرير بحال ف لفيلم د رام جاني. من بعد رسخ النمط ديال البطل لمحبوب عند لجمهور و قدر يبان ب شكل مختالف ف كل فيلم واخا لعدد لكتير د لافلام اللي متل. من اهم لافلام ديالو ف تسعينات لقرن 20 كانت بازيݣار، دارّ و ب الدات ديلڤالي دولهانيا لي جايينݣي، اللي تّعرف عند لجمهور لمغريبي ب سميت "عودة العاشق المجنون" و اللي ولّا من الخالدات د السينيما الهندية و تّدارو بزّاف د التلميحات ليه ف لافلام لّي جات من بعد د الشاروخان. من بعد جات لمرحلة ديال الكوميديات الرومنسية لعالمية بحال موهابّاطين، كوتش كوتش هوطاهي و كابي كوشي كابي غام.
الكوكب المراكشي

الكوكب المراكشي ولا كي كايسميوها المراكشيين 'لكوكاب ولا لكويكة' هي فرقة مغريبية من مدينة مراكش كاتقصر فـ بوطولا 2. كنيتها كوكاب الروعب وتاسسات فـ1947. كانت كتلعب فتيران تلحارتي و دابا فالتيران ديال مراكش لكبير اللي كيهز 45. 240 مشجع. الرئيس ديال لفرقة هو ادريس حنيفة ولمدريب هو عادل الراضي. دات هاد الفرقة لبوطولا لوطنية لحتيرافية جوج مرات، ودات كاس لعرش ستة دلمرات وكاس لتيحاد لافريقي ف 1996.
شباب المحمدية

شباب لمحمدية هي فرقة مغريبية من مدينة لمحمدية كاتقصر فـ بوطولا 2. كنيتها فرقة لخاوة وتاسسات فـ1948. كتلعب فالتيران ديال لبشير اللي كيهز 12. 000 مشجع. الرئيس ديال لفرقة هو هشام ايت منا ولمدريب هو محمد امين بنهاشم. دات هاد الفرقة لبوطولا لوطنية لحتيرافية 1 لمرة، ودات كاس لعرش 2 مرات.
الإتحاد الزموري للخميسات

تيحاد لخميسات هي فرقة مغريبية من مدينة لخميسات كاتقصر فـ بوطولا 2. كنيتها فرسان زمور وتاسسات فـ1940. كتلعب فالتيران ديال 18 نونبر اللي كيهز 10. 000 مشجع. لمدريب هو خليل بودراع. ماعمر دات هاد الفرقة لا كاس لبوطولا لوطنية لحتيرافية ولا كاس لعرش.
المغرب الفاسي

لمغرب لفاسي هي فرقة مغريبية من مدينة فاس كاتقصر فـ بوطولا 1 كنيتها النمور وتاسسات فـ 1946. كتلعب ف لموركاب د فاس اللي كيهز 45. 000 مشجع. الرئيس ديال لفرقة هو مروان بناني ولمدريب هو عزيز السليماني. دات هاد الفرقة لبوطولا لوطنية لحتيرافية 4 دلمرات، ودات كاس لعرش 4 دلمرات. عندها جوج القاب افريقية، كاس الكونفريدرالية و السوبر الافريقي لي ربحاتها ضد الترجي.
الوداد الفاسي

لوداد لفاسي هي فرقة مغريبية من مدينة فاس كاتقصر فـ بوطولا 2. كنيتها لبيانكونيري وتاسسات فـ1948. كتلعب فلموركاب ديال فاس اللي كيهز 45. 000 مشجع. الرئيس ديال لفرقة هو الرزاق السبتي ولمدريب هو عبد الرحيم شكيليط. ماعمر دات هاد الفرقة كاس لبوطولا لوطنية لحتيرافية ولا كاس لعرش.
الإتحاد البيضاوي

تيحاد لبيضاوي هي فرقة مغريبية من مدينة الدار البيضا كاتقصر فـ بوطولا 2. كنيتها الطاس وتاسسات فـ1947. كتلعب فالتيران ديال لعربي الزاولي اللي كيهز 40. 000 مشجع. الرئيس ديال لفرقة هو عبد الرزاق المنفولوطي ولمدريب هو يوسف لمريني. هاد الفرقة دات كاس لعرش واحد لمرة وعمرها دات كاس لبوطولة ليحتيرافية.
الراسينݣ البيضاوي

الراسينݣ لبيضاوي هي فرقة مغريبية من مدينة الدار البيضا كاتقصر فـ بوطولا 2. تاسسات فـ1917. كتلعب فالتيران ديال لاب جيݣو اللي كيهز 10. 000 مشجع. الرئيس ديال لفرقة هو عبد الحق مندوزا ولمدريب هو محمد شهيد. دات هاد الفرقة لبوطولا لوطنية لحتيرافية 1 مرة وحدة، ودات كاس لعرش 2 مرات.
النادي القنيطري

النادي لقنيطري هي فرقة مغريبية من مدينة قنيطرة كاتقصر فـ بوطولا 2. كنيتها فرسان سبو وتاسسات فـ1938. كتلعب فالتيران ديال قنيطرة اللي كيهز 36. 000 مشجع. الرئيس ديال لفرقة هو نور الدين الحلوي ولمدريب هو فؤاد الصحابي. دات هاد الفرقة لبوطولا لوطنية لحتيرافية 4 دلمرات، ودات كاس لعرش واحد لمرة.
شباب الريف الحسيمي

شباب الريف الحسيمي لي معروف ب سميت شباب لحسيمة هي فرقة مغريبية د كورة من مدينة الحسيمة كاتلعب ف قيسم لهواة اللول تاسسات ف 1953 ؤ كيسميوها السبوعا د رّيف. كتلعب ف تيران ميمون لعرصي اللي كيهز 10. 000 مشجع. الرئيس ديال لفرقة هو عبد الصادق البوعزاوي ولمدريب هو الجعفري ما عمر هاد لفرقة دات لا لبوطولا لوطنية لحتيرافية ولا دات كاس لعرش. تاريخ. ف 1981 بدلات سمية ل صّحة لعمومية ؤ عاودات رجعات ل سمية لاصلية ف وسط تمانينات. ف 2007، طلع شباب ريف لحسيمة ل لمجموعة لوطنية د نخبة 2 (بوطولا 2) ل لمرة رّابعة ف تاريخو. موراها ب تلت سنين، ف 2010، طلعات لفرقة، لاول مرة ف تاريخها، ل لبطولة لحتيرافية، ؤ لي هي لمستوى لول د كورة ف لمغريب. بقات لفرقة ف لبروميار سيري حتال 2019، فين عاودات رجعات ل لقيسم تاني ؤ بقات كاتطيح ف كل موسم حتا وصلات ل قيسم لهواة اللول ف 2021.
جمعية سلا

لجمعية السلاوية هي فرقة مغريبية من مدينة سلا كاتقصر فـ بوطولا 2. كنيتها قراصنة سلا وتاسسات فـ1928. كتلعب فالتيران ديال بوبكر عمار اللي كيهز 10. 000 مشجع. الرئيس ديال لفرقة هو عادل التويجر ولمدريب هو ابو بكر واتارا. ما عمر هاد الفرقة دات لبوطولا لوطنية لحتيرافية ولا كاس لعرش.
إتحاد سيدي قاسم

تيحاد سيدي قاسم هي فرقة مغريبية من مدينة سيدي قاسم كاتقصر فـ بوطولا 2. تاسسات فـ1927. كتلعب فالتيران ديال عبد القادر علام اللي كيهز 10. 000 مشجع. الرئيس ديال لفرقة هو محمد برحيمو ولمدريب ديالها هو سعيد الصديقي. ماعمر دات هاد الفرقة لا لبوطولا لوطنية لحتيرافية ولا كاس لعرش.
شباب أطلس خنيفرة

شباب اطلس خنيفرة هي فرقة مغريبية من مدينة خنيفرة كاتقصر فـ بوطولا 2. تاسسات فـ1943. كتلعب فالتيران ديال خنيفرة اللي كيهز 5. 000 مشجع. الرئيس ديال لفرقة هو عبد المجيد الدروسي ولمدريب هو محمد بوطهير. ما عمر هاد الفرقة دات لا لبوطولا لوطنية لحتيرافية ولا كاس لعرش.
وداد تمارة

وداد تمارة هي فرقة مغريبية من مدينة تمارة كاتقصر فـ بوطولا 2. تاسسات فـ1993. كتلعب فالتيران ديال يعقوب لمنصور اللي كيهز 5. 000 مشجع. الرئيس ديال لفرقة هو ميلود عيساوي ولمدريب هو هلال الطاير. هاد الفرقة ماعمرها دات لبوطولا لوطنية لحتيرافية ولا حتى كاس لعرش.
شباب بنݣرير

شباب بنݣرير هي فرقة مغريبية من مدينة بنݣرير كاتقصر فـ بوطولا 2. تاسسات فـ1952. كتلعب فالتيران ديال بنݣرير اللي كيهز 5. 000 مشجع. الرئيس ديال لفرقة هو عبد الرزاق غفار ولمدريب هو مراد فلاح. ماعمر دات هاد الفرقة لبوطولا لوطنية لحتيرافية ولا كاس لعرش.
أولمپيك الدشيرة

اولمپيك الدشيرة هي فرقة مغريبية من مدينة الدشيرة الجهادية كاتقصر فـ بوطولا 2. تاسسات فـ 1958. كتلعب فالتيران ديال احمد فانا اللي كيهز 1. 000 مشجع. الرئيس ديال لفرقة هو محمد افلاح ولمدريب هو عبد الكريم الجيناني. ماعمر هاد الفرقة دات لا لبوطولا لوطنية لحتيرافية ولا كاس لعرش.
الشباب الرياضي السالمي

شباب سوالم هي فرقة مغريبية من مدينة حد سوالم كاتقصر فـ بوطولا 2. تاسسات فـ1984 وكاتلعب فالتيران ديال حد سوالم اللي كيهز 5. 000 مشجع. الرئيس ديال لفرقة هو بوشعيب بنشيخ ولمدريب هو رضوان الحيمر. ماعمر دات هاد الفرقة لا لبوطولا لوطنية لحتيرافية ولا كاس لعرش.
أودري آزولاي

اودري ازولاي (ب لفرانساوية : Audrey Azoulay)، تولدات نهار 4 غشت 1972 ف لاسيل سان كلو، هي موضفة و مرا سياسية فرانساوية. كانت وزيرة د تقافة د فرانصا بين 2016 و 2017، و تعينات ف 10 نونبر 2017 مديرة-عامة د ليونيسكو، و ولات هي تاني مرا كاتشد هاد لپوسط. الواليد ديالها هو اندري ازولاي المسنتشار ديال ملك المغرب محمد السادس و كان حتا ديال بّاه لحسن التاني.
هردوزية

طرماحة ؤلا لهردوزية ؤلا لقزيبة ؤلا لمؤخرة (ب نّݣليزية Buttocks) هوما جوج طراف ديال لعضلات موجودين فظهر ديال لحوض عند لغالبية د ثديات (لي كايولدو و كايرضعو) بما فيها بنادم.
سيكس (بيولوجيا)

سّيكس ؤلا لجينس هوّا نشاط بيولوجي كيديروه لحيوانات، بما فيهوم بنادم، ؤ لّي كيكون لغاراض منو هوّا تحقيق لپليزير، علا لمستوى د لفرد، ؤ كيلعب ادوار جتيماعية علا لمستوى د جّماعة، ؤ كيقدر يحقق لهدف د تّكاتر لبيولوجي علا لمستوى د نّوع لحيواني. سّيكس عادةً كيتم ف اطار عملية ديال تدخال لقضيب ديال دّكر (ؤلا رّاجل عند بنادم) ف لبشتير ديال نتوة (ؤلا لمرا). ملي كاتكمل لعملية كيكونو لخلايا لمنوية د رّاجل دازو ل ولّادة د لمرا. يلا وصلو لخلايا لمنوية للبويضات، كاتطرا عملية د تّخصيب. عند بعض لحيوانات بحال لحوت هاد لعملية كاتطرا برّا لڭسدة.
بشتير

لبشتير ؤلا لبشتين ؤلا لحجر د لمرا (ب نّݣليزية Vulva) هو طّرف لبراني ديال لعضو لجنسي د لمرا. لاصل د سّمية. سّمية د لبشتير ؤلا لبشتين علا حساب لّيساني لمغريبي محمد شفيق كانو كيستعملوها لمغاربة، ؤ اصلها من لامازيغية "ⵉⴱⵛⵜⴰⵔ ابشتار". لكلمة شي مرات كاتّنطق "ابتشون" ؤلا "ابتشين". لقلدة. لعضلات.
خدام الدولة

خدام الدولة هو مصطلح بان ف الساحة د الصحافة و السياسة ف لمغريب ف 2016 و كايعني واحد لمجموعة د الناس اللي هوما موضّافين كبار ولا رجال دولة ف المغريب (مستشارين، وزرا، سياسيين) و فيهوم حتا ناس مقرّبين من لقصر لملكي ف لمغريب لّي ستافدو من بقاعي د لارض ف الرباط ب تمن رخيص بزّاف و قل من التمن د لميترو لحقيقي. هاد لبقاعي كانو ف ملكية الدولة المغربية و تعطاو ب شكل مباشر بلا طلب عروض. هاد القضية كانت تفجرات من بعد تحقيقات صحفية، كان موراها الصحفي عمر الراضي و نشروها و بحتو فيها مؤسسات اعلامية مغريبية بحال اخبار اليوم و السيت د لكم. كوم. القضية كاين اللي عتابرها فضيحة اخلاقية و شكل ديال الرشوة و شرا ديال الولاءات وكاتخلق مشكل ديال شبهة "عندو خالتو ف العرس" (Délit d'initié). ف الجيهة ياخرا لّي ستافدو دافعو على هاد لحقّ و عتابرو ان لّي خاصّو يتلام هو القانون اللي كاين اللي كايعطي ل الدولة الحق تدير بحال هادشي. القضية خلقات حتا نقاش عمومي ف المغريب على قانون لوصول ل لمعلومة و لحماية د الصحافيين اللي كايديرو صحافة التحقيق. سوا الصحافيين اللي خدمو على الضوسي ولا لمؤسسات لاعلامية اللي نشرات التفاصيل كاملين من بعد عوام قليلة تعرضو ل متابعات قضائية ف ملفات اخرا ولا تقطع عليهوم لاشهار و سدّو (ولا قرّبو يسدو)، و كاينين مونضّامات حقوقية لّي كايعتابرو هادشي شكل ديال لينتيقام على التحقيقات الصحفية ديالهوم. تاريخ. لقضية بدات ف 23 يوليوز 2016 فاش نشرو جورنالات و مواقع مغريبية (منهوم اخبار اليوم و لاكوم) تحقيقات صحفية فيهوم وتائيق كاتشير بلي عبد لوافي لفتيت (لّي كان ف ديك لوقت والي على الرباط-سلا-قنيطرة) شرا من عند الدولة بقعة د 3755 ميترو ب تمن 348 درهم/م² ف طريق زعير ف الرباط، و هي لبلاصة اللي لميترو فيها واصل ل 10 لاف درهم ل لميترو لمربع. من بعد دارت الداخلية و المالية بلاغ كايقولو فيه بلي لعملية قانونية و داخلة ف عملية د تفويت عقارات ل خدام الدولة، على حساب التعبير اللي جا ف البلاغ. ف 26 يوليوز 2016 لموقع د لكوم قدر يدبّر على الليستة كاملة و تنشرات ف مؤسسات صحافية مغريبية بحال اخبار اليوم. الليستة بانو فيها سميات من النّواع التالية: اصل السّمية. سميت "خدام الدولة" نتاشرات ف اللول بزّاف ف مواقع التواصل لجتيماعي و تدارو هاشطاݣات "خدام الدولة" كا شكل د لنتيقاد و السخرية من الجملة اللي تخدمات ف البلاغ اللي خرجوه لوزارات د المالية و الداخلية و اللي جا فيه:"ان القطعة الارضية التي اشتراها والي جهة الرباط سلا القنيطرة، عبد الوافي لفتيت، جزء من تجزئة سكنية مخصصة لموظفي وخدام الدولة منذ عهد المغفور له جلالة الملك الحسن الثاني" لنتيقادات شارت ل كون "خدام الدولة" مصطلح ما كاين لا ف لقانون ولا ف لمساطر د لادارة لمغريبية.
أوطوروت 1 (لمغريب)

الطريق السيار نمرة 1 اولا لوطوروت ديال الرباط - اسفي اولا هي اوطوروت فلمغريب الطول ديالها واصل لـ313 كيلوميتر وكاتربط ما بين الرباط فجهة الرباط سلا القنيطرة و اسفي فجهة مراكش اسفي. الطريق كلها مزفتة ومقادة وفيها الرموز بالتشوير. من اهم لمدون اللي كادوز منها هاد الطريق: تمارة، الصخيرات، لمحمدية، الدار البيضا والجديدة.
لفوسفين

لفوسفين ولا لفوسفان اولا فوسفيد لهيدروجين هو ݣاز مكون من ثلاثة ذرات د هيدروجين و ذرة وحدة ديال لفوسفور، معندوش لون مميز و سام بزاف و قابل للاشتعال، الصيغة لكيميائية ديالو. لفوسفين ف حالتو النقية ماكاتكونش عندو شي ريحة سپيسيال ولكن ف طبيعة عادتا مكيكون مخلط مع ديفوسفان (الصيغة لكيميائية ديالو: ) شي لي كخلي ريحة ديالو تكون خانزة بحال ريحة لحوت طايل.
أوطوروت 2 (لمغريب)

الطريق السيار رقم 2 اولا لوطوروت ديال الرباط - وجدة اولا هي اوطوروت فلمغريب الطول ديالها واصل لـ496 كيلوميتر وكاتربط ما بين الرباط فجهة الرباط سلا القنيطرة و وجدة فجهة الشرق. الطريق كلها مزفتة ومقادة وفيها الرموز بالتشوير. من اهم لمدون اللي كادوز منها هاد الطريق: سيدي علال لبحراوي، لخميسات، مكناس، فاس، تازة وتاوريرت.
عبد الوافي لفتيت

عبد الوافي لفتيت (خلاق ف 29 شتنبر 1967 ف تفرسيت، اقليم الناظور) سياسي مغريبي و كادر ف وزارة الداخلية، سبقليه كان والي د جهة الرباط سلا قنيطرة بين 2014 و 2017. ف 5 ابريل 2017 تعين وزير د الداخلية من بعد ما تّعزل محمد حصاد يامات لحتجاجات د لحسيمة. لفتيت مهندس متخرّج من مدرسة لپوليتيكنيك د باريز و من مدرسة لقناطر و الطرقان د باريز. لكاريير ديالو بدات ف الوظيفة العمومية بحيت خدم ف لپروجيات د لمراسي (جمع مرسى). ف 2016 كانت سميتو هي اللولة لّي بانت ف القضية د خدام الدولة.
أوطوروت 3 (لمغريب)

الطريق السيار رقم 3 اولا لوطوروت ديال الدار البيضا - اݣادير اولا هي اوطوروت فلمغريب الطول ديالها واصل لـ453 كيلوميتر وكاتربط ما بين الدار البيضا فجهة الدارلبيضا سطات و اݣادير فجهة سوس ماسة. الطريق كلها مزفتة ومقادة وفيها الرموز بالتشوير. من اهم لمدون اللي كادوز منها هاد الطريق: النواصر، برشيد، سطات، مراكش وشيشاوة. لمخاريج ديال الطريق. مراكش اسفي. سيدي بوعثمان (فتيجاه اݣادير - الدار البيضا) (كلم 193)
أوطوروت 4 (لمغريب)

الطريق السيار رقم 4 اولا لوطوروت ديال برشيد - خنيفرة اولا هي اوطوروت فلمغريب الطول ديالها واصل لـ173 كيلوميتر وكاتربط ما بين برشيد فجهة الدار البيضاء سطات و بني ملال فجهة بني ملال خنيفرة. الطريق كلها مزفتة ومقادة وفيها الرموز بالتشوير. من اهم لمدون اللي كادوز منها هاد الطريق: بن احمد، خريبݣة، واد زم، بجعد وقصبة تادلة.
أوطوروت 5 (لمغريب)

الطريق السيار رقم 5 اولا لوطوروت ديال الرباط - طنجة اولا هي اوطوروت فلمغريب الطول ديالها واصل لـ308 كيلوميتر وكاتربط ما بين الرباط فجهة الرباط سلا القنيطرة و طنجة فجهة طنجة تطوان الحسيمة. الطريق كلها مزفتة ومقادة وفيها الرموز بالتشوير. من اهم لمدون اللي كادوز منها هاد الطريق: تمارة، سلا، مولاي بوسلهام، قنيطرة، لعرايش واصيلة.
أوطوروت 7 (لمغريب)

الطريق السيار رقم 7 اولا لوطوروت ديال تطوان - لفنيدق اولا هي اوطوروت فلمغريب الطول ديالها واصل لـ28 كيلوميتر وكاتربط ما بين لفنيدق وتطوان فجهة طنجة تطوان الحسيمة. الطريق كلها مزفتة ومقادة وفيها الرموز بالتشوير. لمدينة لوحيدة اللي كادوز منها هاد الطريق: هي لمضيق.